CELEX: 62010CO0314
Language: da
Date: 2011-09-22 00:00:00
Title: Kendelse afsagt af Domstolens Femte Afdeling den 22. september  2011. # Hubert Pagnoul mod den belgiske stat. # Anmodning om præjudiciel afgørelse: Tribunal de première instance de Liège - Belgien. # Artikel 92, stk. 1, artikel 103, stk. 1, og artikel 104, stk. 3, første afsnit, i procesreglementet - præjudiciel forelæggelse - undersøgelse af en national regels overensstemmelse med såvel EU-retten som med den nationale forfatning - national lovgivning, hvorefter der i første række skal foretages en kontrol af forfatningsmæssighed - Den Europæiske Unions charter om grundlæggende rettigheder - krav om tilknytning til EU-retten - Domstolen åbenbart inkompetent. # Sag C-314/10.

Domstolens kendelse (Femte Afdeling) af 22. september 2011 – Pagnoul mod État belge
      (Sag C-314/10)
      »Artikel 92, stk. 1, artikel 103, stk. 1, og artikel 104, stk. 3, første afsnit, i procesreglementet – præjudiciel forelæggelse – undersøgelse af en national regels overensstemmelse med såvel EU-retten som med den nationale forfatning – national lovgivning, hvorefter der i første række skal foretages en kontrol af forfatningsmæssighed – Den Europæiske Unions charter om grundlæggende rettigheder – krav om tilknytning til EU-retten – Domstolen åbenbart inkompetent«
      1.                     Præjudicielle spørgsmål – forelæggelse for Domstolen – de nationale retters kompetence – national lovgivning, hvorefter der
            i første række skal foretages en kontrol af forfatningsmæssighed – ikke tilladt – betingelse (art. 267 TEUF) (jf. præmis 21)
      2.                     Præjudicielle spørgsmål – Domstolens kompetence – grænser – anmodning om fortolkning af Den Europæiske Unions charter om grundlæggende
            rettigheder – genstand for den nationale tvist, der ikke har noget tilknytningsforhold til EU-retten – Domstolen ikke kompetent
            (art. 267 TEUF; Den Europæiske Unions charter om grundlæggende rettigheder, art. 17, art. 47 og art. 51, stk. 1) (jf. præmis
            22-25)
      Angående
      
         
               Anmodning om præjudiciel afgørelse – Tribunal de première instance de Liège – fortolkning af artikel 6 TEU, artikel 267 TEUF
                  og artikel 47 i chartret om Den Europæiske Unions grundlæggende rettigheder – pligt for de nationale retter til forudgående
                  forelæggelse for Cour constitionelle i tilfælde af spørgsmål om en national lovs tilsidesættelse af grundlæggende rettigheder
                  – spørgsmål, om den nationale bestemmelse om forudgående forelæggelse er forenelig med EU-retten – mulighed for de nationale
                  retter til at udøve kontrol med nationale bestemmelsers forenelighed med internationale aftaler, når forfatningsdomstolen
                  har fastslået, at den pågældende nationale lov er forenelig med de grundlæggende rettigheder, der er sikret i forfatningen.
               
            Konklusion
      Den Europæiske Unions Domstol har ikke kompetence til at besvare det spørgsmål, som Tribunal de première instance de Liège
         (Belgien) har forelagt.